ลูกจ้างร้อง ถูกบริษัทบอกเลิกจ้างแบบไม่ทันตั้งตัว
กลายเป็นประเด็นฮอตที่ขึ้นอันดับ 1 ใน pantip trend ไปแล้วสำหรับกระทู้ชื่อว่า เหมือนสายฟ้าฟาดเปรี้ยงลงกลางหัว บริษัทบอกไม่ต้องมาทำงานแล้ว จากสมาชิกชื่อว่า Castle on the cloud โดยเจ้าของกระทู้ระบุว่า ถูกบอกเลิกจ้างจากบริษัทผลิตชิ้นส่วนอิเล็กทรอนิกส์ ยี่ห้อดัง โดยทางบริษัทให้เหตุผลว่า เออเดอร์หรือคำสั่งซื้อส่งออกลดลงมาก จำเป็นต้องลดพนักงานลง ซึ่งพนักงานในส่วน Subcontract ให้ออกหมด ขณะที่พนักงานประจำจ่ายเงินเดือน 70% ไปก่อน 1 เดือน และให้หยุดงานทันที ถึงแม้ว่าเจ้าของกระทู้ จะเริ่มรู้ว่า บริษัทมีปัญหามาระยะหนึ่งแล้ว เพราะโอทีถูกตัด แต่เรื่องเลิกจ้างงานก็ไม่คิดมาก่อน และไม่ได้เตรียมใจไว้,หลังจากที่ตั้งกระทู้นี้ไม่นาน ปรากฎว่า มีผู้มาแสดงความคิดเห็นเกือบ 200 ความคิดเห็น โดยส่วนใหญ่มองว่า ปีนี้คาดว่าปัญหาวิกฤติเศรษฐกิจจะรุนแรงกระทบหลายฝ่ายจนหาทางออกไม่ได้ โรงงานบางส่วนเริ่มลดพนักงานลง โดยเฉพาะในส่วนของสายการผลิตยานยนต์ และกลุ่มอิเล็กทรอนิกส์ ขณะที่โรงงานบางส่วนย้ายฐานการผลิต ทำให้มีแรงงานไทยจำนวนมากต้องตกงาน ขณะที่บางส่วนเริ่มมองว่า การใช้จ่ายในช่วงนี้วางแผนอย่างรัดกุมมากขึ้น การจับจ่ายของภาคครัวเรือนลดลงมาก และเตรียมเงินสำรองเผื่อกรณีฉุกเฉินมากกว่าเดิม,จากข้อมูลมาวิเคราะห์ในเชิงสถิติ แนวโน้มการว่างงานในเดือนมีนาคม 2558 พบว่า จะมีผู้ว่างงาน 350,000 คนหรือ ร้อยละ 0.9 โดยงานภาคบริการและการค้ามากที่สุด 93,900 คน รองลงมาการผลิต 53,600 คน และภาคเกษตรกรรม 36,800 คน,สำหรับสิทธิประโยชน์ของลูกจ้างในประกันสังคม กรณีถูกเลิกจ้างจะได้รับเงินทดแทนระหว่างการว่างงานปีละไม่เกิน 180 วัน ในอัตราร้อยละ 50 ของค่าจ้าง โดยคำนวณจากฐานเงินสมทบขั้นต่ำเดือนละ 1,650 บาท และฐานเงินสมทบสูงสุดไม่เกิน 15,000 บาท เช่น ผู้ประกันต้นมีเงินเดือนเฉลี่ย 10,000 บาท จะได้รับเงินเดือน 5,000 บาท ,กรณีลาออกหรือสิ้นสุดสัญญาจ้างตามกำหนดระยะเวลาจะได้รับเงินทดแทนระหว่างการว่างงานปีละไม่เกิน 90 วัน ในอัตราร้อยละ 30 ของค่าจ้างเฉลี่ย โดยคำนวณจากฐานเงินสมทบขั้นต่ำเดือนละ 1,650 บาท และฐานเงินสมทบสูงสุดไม่เกิน 15,000 บาท เช่น ผู้ประกันตนมีเงินเดือนเฉลี่ย 10,000 บาท จะได้รับเดือนละ 3,000 บาท
กลายเป็นประเด็นฮอตที่ขึ้นอันดับ 1 ใน pantip trend ไปแล้วสำหรับกระทู้ เหมือนสายฟ้าฟาดเปรี้ยงลงกลางหัว บริษัทบอกไม่ต้องมาทำงานแล้ว
เลิกจ้าง,งาน,บริษัท,ทำงาน,ชิ้นส่วนอิเล็กทรอนิกส์,ว่างงาน,ตกงาน,คนว่างงาน,ลาออก,พันทิป,pantip,โซเชียล,สายตรวจโซเชียล,ไทยรัฐ,ไทยรัฐออนไลน์,ไทยรัฐทีวี,ThairathTV